| Panevėžio Respublikos tiltas |
| --- |
| 

Panevėžio Respublikos tiltasPanevėžio Respublikos tiltas

55°44′18″š. pl. 24°21′22″r. ilg.﻿ / ﻿55.738201°š. pl. 24.356109°r. ilg.﻿ / 55.738201; 24.356109﻿ (Panevėžio Respublikos tiltas)Koordinatės: 55°44′18″š. pl. 24°21′22″r. ilg.﻿ / ﻿55.738201°š. pl. 24.356109°r. ilg.﻿ / 55.738201; 24.356109﻿ (Panevėžio Respublikos tiltas) |
|  |
| **Vieta** | Panevėžys,Respublikos / Stoties g. |
| **Kerta** | Nevėžį |
| **Ilgis** | 50 m |
| **Plotis** | 12+3+3 m |
| **Pastatytas** | 1968 m. |
| **Konstrukcija** | rėminis-gembinis tiltas |

**Panevėžio Respublikos tiltas** – automobilių transporto tiltas, nutiestas per Nevėžio upę Panevėžio mieste, Respublikos ir Stoties gatvių sandūroje. Vienas pagrindinių Panevėžio tiltų, jungiantis miesto centrą su geležinkelio stotimi. 

Upės pakrantės be krantinių, prie pat tilto įrengta pontoninė aikštelė, už 200 m pasroviui – Nevėžio prieplauka. Tilto prieigose miesto centro pusėje įsikūrę AB Kalnapilis, senasis Dramos teatras, buvęs Mielių ir spirito fabrikas, stoties pusėje – Aukštaitijos stadionas.

Istorija
--------

Vokiečių kariuomenė žygiuoja senuoju tiltu. Pirmasis pasaulinis karas. Vaizdas nuo Montvilo (Mielių ir spirito) fabriko
Pirmasis tiltas per Nevėžį šioje vietoje statytas dar 1888 m. Tai buvo trijų angų sijinis tiltas, kurio nešančios geležinės konstrukcijos rėmėsi į akmens mūro atramas – taurus ir ramtus. Tilto geležines sijas slėgė medinis paklotas su važiuojamąja dalimi.

Augant miesto transporto poreikiams, 1925 m. tiltas buvo rekonstruotas – trumpaamžė medinė važiuojamoji dalis buvo keičiama gelžbetonine. Inžinierius Pranas Markūnas parengė šio tilto gelžbetoninės perdangos projektą. Ji buvo sumontuota ant senųjų atramų. Pagal hidrologo Stepono Kolupailos pateiktus duomenis, trijų tarpatramių sijinis tiltas buvo 42 m ilgio (su ramtų sparnais), 11,5 m pločio, 4,5 m aukščio. Jo angos – po 11,2 m ilgio. Ant tilto nutiestos gatvės plotis siekė 7,7 m. Taip pat buvo įrengti du šaligatviai pėstiesiems po 1,9 m. Tiltas pavadintas „Respublikos" tiltu". Per Antrąjį pasaulinį karą tiltas buvo susprogdintas, o P. Markūno projektuotos perdangos neliko.

1968 m. Panevėžio kelių statybos valdyba Nr. 5 pastatė dabartinį Respublikos tiltą pagal „Lietkelprojekto" parengtą naujo šiuolaikinio statinio projektą (jo autoriai K. Vasiliauskas ir D. Žičkis). Tilto ilgis 50 m, važiuojamosios dalies plotis 12 m, du šalitilčiai po 3 m. Konstrukcija rėminė–gembinė, palinkusios atramos įrengtos krantuose, todėl upės vagoje išvengiama ledonešio sangrūdų.

Šaltiniai
---------

1. 1 2 3  Panevėžio krašto tiltai. Respublikos tiltasArchyvuota kopija 2021-01-18 iš Wayback Machine projekto.
2. 1 2  Henrikas Kebeikis.Tiltai per Nevėžį Panevėžio mieste p. 136, 137 Archyvuota kopija 2023-12-03 iš Wayback Machine projekto.

Nuorodos
--------

* Sąrašas:Tiltai per Nevėžį
* Aida Sinkevičiūtė. Lietuvos tiltų statybos raida ir architektūros bruožai. Rėminis gelžbetoninis tiltas per Nevėžį Panevėžyje *vdu.lt*, 213 pav. (iš V. Viršilo albumo „Lietuvos tiltai", 1998).

  


| Artimiausi tiltai per Nevėžį |
| --- |
| prieš srovę: | **Panevėžio Respublikos tiltas** | pasroviui: |
| Jakšto g. tiltas | Nemuno g. tiltas |